Arvutipark paneb näkku. Täiega. Kõigepealt ütles lauaarvuti viiruste ja nuhkvara tõttu töölepingu üles. Mingit rämedat jama paksult täis. Nuhkvaravastased proged küll leiavad pahalased üles, ent jagu ei saa. Üritavad isegi blokeerida nende levikut, kuid tundub, et patsient on surmale  määratud. Nigu vähkkasvaja vohab see saast masinas, halvates üha enam ja enam protsesse.    Eile siis lendas läppar, millega ma tavaliselt pokkerit mängin, kah õhtule. Iga natukese aja tagant (nii umbes 3 sekiste intervallidega) viskas mingi progejupp(see polnud ei microsofti ega viirusetõrje proge läkitus vaid mingi täiesti tundmatu ja anonüümne jurakas) ette teate, et arvutis on kuri nuhkvara sees ja nüüd tuleb kindlasti-kindlasti sellevastane proge alla sikutada. Nagu nõiaväel avaneb läbi internet  exploreri kohe lehtki, kust väidetavat abi antakse. Hui, tegelt muidugi imbub sealt veel hullemat jama sisse.    Jällegi, ükski viirusetõrje ehk nuhkvaraprogramm probleemist jagu ei saa. Ei jäänud muud üle kui format ja puhas windows peale. Siis hakkasin uuesti progesid installima ja jälle seesama kurjam platsis. AAAGRHH. Uuesti format.  Seejärel ilmnesid mingid uued jamad. BIOS-es on mingi kala, graafika draiverid ei installeeru normaalselt jne. jne.    Krt. ma olen viimase 24 tunni  jooksul vist 10 korda juba windowsit installind. Üks laks võtab mingi tund aega - mõnus viis puhkuse veetmiseks tõesti. A noh, installimiste kõrvalt olen isuga Theory of Pokerit lugenud, nii et...niigipalju siis tolku.    Praegu ei julge pokkerisofti installida, jälgin mõnda aega, kuidas arvuti käitub. Igatahes, kui te samasugust suppi ei taha helpima hakata, siis olge ettevaatlikud igast piraatsoftide installimise ja cräkkide kasutamisega...    Hakka või uskuma, et osta on odavam.